钦定古今图书集成/理学汇编/文学典/第094卷 > 郑旭
## 钦定古今图书集成/理学汇编/文学典/第094卷 > 郑旭

按《福建通志》：“旭字景初，闽县人。洪武初，举学行，为国
子掌仪。上幸太学，新选才德兼备者十人以傅东宫，
旭居第二。后以蜚语谪云南二十馀年。建文中，以明
经起为高安训导，卒。旭居家孝友，其学于五经、百家
诸史无所不窥，为王偁、林志所推重。著有《诗经总旨》
《初学提纲》《咏竹稿》诸书。”